Vita:Békásmegyer

message: Érdekes rákeresni a Google-ban, milyen gyarló is az emlékezet; több helyen 1994-es, egy helyen 96-os dátumot találtam, s az egyik oldal nem átallotta a nyolcvanas évek elejére (sic!) tenni a robbanást (akkor a Jós utca még fel sem volt tán találva). Volt, ahol az évszám helyes volt, de petárdarobbanásról írtak. --Bináris 2006. november 29., 05:49 (CET)
Valóban gyarló az emlékezet. A robbanás 1993. szeptember 13.-án hajnalban történt. Az IKV-nál dolgoztam és nekünk kellett átmeneti lakásokat biztosítani. Ennek elérése iszonyatosan nehéz volt a különböző hatóságok miatt. Ne felejtsük el soha a Hegyi család tragédiáját, mely során a szülők a lakásban, a két gyermekük pedig az Ő tragéiájukat látva, a mélybe vetve magukat vesztették életüket. A hozzátartozókkal mi közöltük a hírt. És ne felejtsük el, hogy egy ember minden erejével és hatalmával kiállt az emberek mellett; ez az ember Göncz Árpád köztársasági elnök volt. Sajnos más nem nagyon!
--Wildtom 2007. április 26.
thread_title:  Jós utca 

message: Szép cikk. Bináris, ha tényleg itt laksz, akkor majd több fotót légyszi :) Azt nem tudom, okvetlenül szükséges-e beírni a létesítményekhez, hogy van orvosi rendelő meg ilyenek, szerintem ez magától értetődő már ennél kisebb településeknél is. A Jós utcai robbanás viszont talán nem kéne, hogy ennyire hangsúlyosan szerepeljen, valóban tragikus, de jelenleg hatszor annyi van írva róla a cikkben, mint a török hódoltságról. – Alensha  üzi 2006. november 29., 16:02 (CET)
Még egy: kivettem a robbanóanyagos fickó jellemzéséből, hogy „pszichiátriai kezelés alatt álló”, mert nincs ott, hogy ez mennyire releváns. Ha piromániás volt vagy ilyesmi és ezért kezelték, azt írd oda, ha meg csak ennyi ismert, hogy kezelték valamiért, az kb. annyi, mint ha az lenne ott, hogy egy „egy asztmás/homoszexuális/vietnami/stb. férfi vegyszereket és robbanóanyagokat tárolt”, és az olvasó erre helyeslően bólogathatna, hogy hát igen, ezek az asztmások/melegek/vietnamiak már csak ilyenek. Pszichiátriai kezelés alatt én is álltam már depresszió meg ilyenek miatt, attól nem válik robbantgató őrültté valaki. :) – Alensha  üzi 2006. november 29., 16:06 (CET)
Még egyvalami: Híres békásmegyerieket nem tudsz összeszedni? Nekem annyi dereng, hogy Szandi, az énekesnő itt nőtt fel (gyerekkorom nagy kedvence volt, minden cikket elolvastam róla :) – Alensha  üzi 2006. november 29., 16:07 (CET)
Na, még valami: „1950. január 1-jén hét várost és tizenhat községet csatoltak Budapesthez.” Ezt annyi helyen olvastam már, valaki szedje már össze végre pl. egy Nagy-Budapest szócikkbe, hogy pontosan melyek voltak ezek a települések. Már minden egyes falu szócikkében ott van, hogy miket csatoltak hozzá és mikor, csak pont ez nincs összeszedve (meg a Nagy-Miskolc se, tudom, szálka a másik szemében és gerenda az enyémben... :-) – Alensha  üzi 2006. november 29., 16:10 (CET)
replies: text: Igazad van, nem kell 23x ugyanazt megírni. A Budapest kerületei szócikkben van a legbővebben kifejtve, a "Nagy-Budapest" kifejezés viszont zsurnalizmus, legfeljebb a Budapest kerületei szócikkhez lehet redirekt.--Linkoman 2006. november 29., 16:43 (CET)
replies: text: :Én nem tartom zsurnalizmusnak, a WP-n már többször is szerepel. Az angol wikin van cikke. – Alensha  üzi 2006. november 29., 17:57 (CET)
A Budapesthez csatolt települések listája a január 1. szócikkben tekinthető meg. A többire majd máskor reagálok. Bináris 2006. november 30., 00:46 (CET)

text: Bemásoltam a Budapest kerületei szócikkbe is. Most már jöhet a Nagy-Miskolc. :-) --Bináris 2006. november 30., 00:59 (CET)

text: Azért a Nagy-Budapestet megcsinálom redirektnek, mert lehet, hogy lesz rá hivatkozás. Nagy-Miskolc is lesz majd, ha végre nekiállok Miskolc részletes történelmének (aminek ideje lenne, mert gáz, hogy ilyen Esztergomok lehagynak…) A január 1 cikkből inkább kiveszem a települések listáját, egyrészt mert szerintem értelmes embernek eszébe nem jutna ott keresni, másrészt meg ott igyekszünk röviden fogalmazni, ez meg majdnem 3 sor (még jó, hogy az 1950-es megyerendezés cikket nem másolja be oda valaki…) – Alensha  üzi 2006. november 30., 01:16 (CET)
thread_title: Megjegyzések

message: Ha a Békásmegyer szóra keresünk a Google-n, már az első oldalon van a szócikk a találatok között, pedig még nem is hivatkozik rá egy link sem. Megy ez. :-) Bináris 2006. december 31., 00:52 (CET)
thread_title:  Már az első oldalon 

message: A lakótelepeket az átadott lakások számával szokás mérni/összehasonlítani, nem a lakók számával, hiszen ez utóbbi állandóan változik, az előbbi kevésbé. Nem lenne rossz a békásmegyeri lakótelepről is begyűjteni ezt az adatot. Csakjavitok vita 2013. június 23., 11:36 (CEST)
thread_title: Lakások száma